નવી દિલ્હી, 22 જુલાઇ : ભાજપની ચૂંટણી પ્રચાર સમિતીના અધ્યક્ષ બન્યા બાદ ગુજરાતના મુખ્યમંત્રી નરેન્દ્ર મોદી વડાપ્રધાન પદ માટેના ભાજપના અઘોષિત ઉમેદવાર બની ગયા છે. નરેન્દ્ર મોદીની લોકપ્રિયતાને જોતા હવે ભાજપ નરેન્દ્ર મોદીની સ્વીકાર્યતા વધારાવાના પગલાં ભરવામાં લાગી ગઇ છે. આ માટે અમેરિકાની મુલાકાતે ગયેલા ભાજપના રાષ્ટ્રીય અધ્યક્ષ રાજનાથ સિંહે જણાવ્યું કે તેઓ વૉશિંગ્ટનમાં નરેન્દ્ર મોદીને વિઝા આપવા સામે લાગેલા પ્રતિબંધને દૂર કરવા માટે અમેરિકન સત્તાવાળાઓ સાથે વાત કરશે.